text: Larry McCray & Alex - Club TR3SC
  L'ànima i el cor de Larry McCray estan amb el blues. D'això no n'hi ha dubte, ja que va aprendre a estimar aquesta música de ben petit. De fet, aquest cantant, guitarrista i compositor crescut al sud d'Arkansas prové d'un llinatge musical de diverses generacions que li van inculcar la passió per aquest estil. Però també hi ha una part del seu cor que batega a ritme de rock, des que va descobrir al gran Jimy Hendrix. Al llarg de 25 anys de carrera, McCray ha actuat amb llegendes com B.B. King, Freddie King i Albert King i ha creat 8 àlbums que li han valgut nombrosos premis. Podrem sentir-lo interpretar temes del seu darrer treball, ¿The Gibson Sessions", que aplega clàssics de Creedence Clearwater Revival, The Doobie Brothers, The Rolling Stones o Bob Seger, entre altres. A la seva profunda veu s'unirà la d'una altra fera del blues, Alex Zayas, que es passa bona part de l'any als Estats Units i Canadà descarregant riffs incendiaris, però que aprofita cada visita a Barcelona per visitar el petit escenari del Jamboree. Una nit per a encomanar-se de l'esperit del Mississipí.